Here is a page extracted from Wikipedia that may contain CSS, HTML, and a lot of unformatted text.

Title: Palonga
Content: Palonga () īr Lietovuos kurortėnis miests pri Baltėjas jūras, 25 km i šiaurė no Klaipiedas, Klaipiedas apskrėtie. Miests tor sava savėvaldībės statosa ė apėm Palonguos, Švėntuosės ė Būtėngės gīvėnvėitės. Dėrb 3 pašta skīrē (cėntrėnis LT-00001).

Istuorėjė
Miesta terituorėjuo žmuonės gīvena nū III-I tūkstontmetē prīš Krėsto. Arkeuoluogė Rimotė Rimantienė, katra kasėniejė snuobėne gīvenvėite Švėntuojuo, nustatė, ka žmuonės tinās gīvena prīš 5000 metu.

Pėrmuojė lėika Palonguos vards pamėnavuots 1161 m. bėrželė 15 d., kūmet danā ožjiemė Palonguos koršiu pėli ė mėslėnama, ka čėštās bova ėšlėpis Danėjės karalios Valdemars I so karūna.

Lėvuonėjės uordėna ė Korša sosėtarėmė 1253 m. Palonga mėnavuonama kāp Palange.

1300–1413 m. Palonguo ont Bėrotelės kalna vėikė stolpėnė stebiejėma vėita, katruo stabiets Saulės ė Mėnuole kostiejėms, katron doumenīs bova panaudounamė kalėnduoriu tvarkėmou.

XV–XVII o. Palonga bova svarbiausės Lietovuos ousts.

Koltūra

Moziejā 
 Gėntara moziejos, atėdarīts 1963 m. rogpjūtė 3 d. bovosėm Palonguos dvarė. 15 saliu, 4500 ekspuonatu.
 Skolptuoriaus ė dailėninka Ontuona Mončė bodīnkos-moziejos, atėdarīts 1999 m. lėipas 10 d. Īr apil 200 autuoriaus darbū.
 Juona Šliūpa, pėrmuojė Palonguos bormėstra, memuorēlėnė suodna.

Transpuorts
Miests īr ont Baltėjės jūras kronta. Miests gal būt prigauts kelēs nū Šiauliū, Liepuojės ė Klaipiedas šmuotu. Vėik Palonguos uora ousts ėš katron skrend liektovā i  Danėjė, Latvėjė, Nuorvegėjė ė Rosėjė (vasara).

Lietovuos miestā